[pic] | COMISIA EUROPEANĂ |

Bruxelles, 12.1.2010

COM(2009)713 final

RAPORT AL COMISIEI CĂTRE PARLAMENTUL EUROPEAN ȘI CONSILIU

Monitorizarea emisiilor de CO 2 produse de autoturismele noi în UE: date pentru anul 2008

RAPORT AL COMISIEI CĂTRE PARLAMENTUL EUROPEAN ȘI CONSILIU

Monitorizarea emisiilor de CO 2 produse de autoturismele noi în UE: date pentru anul 2008

1. INTRODUCERE

În conformitate cu articolul 9 din Decizia (CE) nr. 1753/2000[1], Comisia are obligația de a prezenta Parlamentului European și Consiliului rapoarte anuale bazate pe datele de monitorizare prezentate de statele membre. Raportul de față se referă la datele de monitorizare pentru anul 2008.

Monitorizarea și raportarea definite în Regulamentul (CE) nr. 443/2009[2] le vor înlocui pe cele efectuate în temeiul Deciziei (CE) nr. 1753/2000. Prin articolul 15 din Regulamentul (CE) nr. 443/2009 se abrogă Decizia (CE) nr. 1753/2000 începând de la 1 ianuarie 2010, cu excepția articolelor 4, 9 și 10, până la data transmiterii către Parlamentul European a raportului cu datele de monitorizare pentru anul 2009.

2. TENDINŢE ÎN CEEA CE PRIVEȘTE AUTOTURISMELE NOI

2.1. Calitatea și procesarea datelor

În 2008, 26 de state membre au transmis date în conformitate cu Decizia (CE) nr. 1753/2000. Singurul stat care nu a transmis date este Bulgaria, însă, dat fiind numărul comparativ scăzut de înmatriculări din această țară, se estimează că acest fapt nu va cauza distorsiuni majore ale valorilor medii ale emisiilor. Pentru o serie de state membre a fost necesară reprocesarea manuală a datelor, din cauza utilizării unor alte tipuri de carburanți decât cele convenite, a includerii unor vehicule necunoscute, a aplicării factorului de corecție și a altor date puțin fiabile. Aceste chestiuni au fost abordate pe parcursul procedurii de evaluare a datelor și au fost soluționate fără pierderi importante de date. Seriile temporale trebuie analizate cu prudență, întrucât nu toate statele membre ale UE sunt incluse pentru toți anii. Deși se depun eforturi susținute pentru prezentarea unor serii temporale complete, este posibil să apară discontinuități din cauza îmbunătățirilor aduse la nivelul metodologiei și al monitorizării.

În comparație cu rapoartele din anii precedenți, datele agregate din raportul de față se referă la toate tipurile de carburanți (înainte erau raportate numai cifrele pentru benzină și motorină) și cifrele emisiilor de CO2 nu sunt afectate de factorul de corecție de 0,7%. Acest factor de corecție de 0,7% era aplicat pentru evaluarea progreselor înregistrate de asociațiile de constructori ACEA, JAMA și KAMA, pentru a compensa o modificare a procedurii de testare care a fost introdusă după ce acestea își asumaseră angajamentele voluntare[3]. Aceste angajamente au fost înlocuite de Regulamentul (CE) nr. 443/2009, astfel că nu mai este necesară monitorizarea progreselor înregistrate de asociații în direcția îndeplinirii angajamentelor. Din rațiuni de continuitate cu rapoartele anterioare, în secțiunea 2.4 sunt prezentate totuși datele pentru fiecare asociație de constructori de automobile.

Sunt incluse pentru prima dată în raportul de monitorizare date referitoare la vehiculele alimentate cu carburanți alternativi, datorită cotei lor de piață tot mai ridicate și îmbunătățirii calității datelor aferente. Este vorba de următoarele categorii de carburanți: gaz petrolier lichefiat (GPL), gaz natural (GN), energie electrică, hidrogen, carburant mixt, benzină-bioetanol, benzină-GPL, benzină-GN, precum și vehiculele declarate la categoria Altele.

2.2. Emisii medii de CO 2 ale autoturismelor noi

În 2008, emisiile medii de CO2 au fost de 153,5 gCO2/km, ceea ce reprezintă o scădere cu 3,3% sau 5,2 grame pe kilometru față de anul anterior (158,7 gCO2/km în 2007), fiind cea mai importantă reducere a emisiilor specifice de la începutul schemei de monitorizare. Deși această reducere poate fi pusă parțial pe seama declanșării crizei economice, datele indică faptul că nu a existat o diminuare considerabilă a parcului de automobile, întrucât puterea medie a rămas aceeași, iar masa a scăzut doar ușor, atingând nivelul din 2006. Atât vehiculele pe benzină, cât și cele pe motorină și-au îmbunătățit performanța în ceea ce privește emisiile cu peste 5 grame pe kilometru față de nivelul din 2007. Din anul 2000 până în prezent, vehiculele pe benzină și-au redus emisiile cu 11%, în timp ce cele pe motorină doar cu 6%. Pe de altă parte, vehiculele pe carburanți alternativi (VCA) și-au îmbunătățit performanța cu 34% față de anul 2000. În 2008, cota VCA aproape s-a dublat față de anul anterior, astăzi VCA reprezentând 1,3% din autoturismele noi înmatriculate.

Tabelul 1: Emisii medii de CO2 ale autoturismelor noi pe tip de carburant

Toți carburanții | 1347 | 1356 | 1372 | 1379 | 1373 |

Benzină | 1237 | 1235 | 1238 | 1235 | 1228 |

Motorină | 1463 | 1479 | 1501 | 1510 | 1508 |

Carburanți alternativi | 1415 | 1404 | 1392 | 1271 | 1237 |

Tabelul 8: Masa medie a autoturismelor noi pe stat membru

kg | 2000 |2001 |2002 |2003 |2004 |2005 |2006 |2007 |2008 | |Austria |1290 |1314 |1335 |1426 |1432 |1435 |1449 |1445 |1431 | |Belgia |1250 |1288 |1319 |1361 |1375 |1396 |1407 |1423 |1425 | |Cipru | | | | |1205 |1277 |1316 |1354 |1372 | |Rep. Cehă | | | | |1704 |1242 |1247 |1261 |1275 | |Danemarca |1253 | |1306 |1325 |1327 |1324 |1328 |1370 |1320 | |Estonia | | | | |1349 |1408 |1433 |1465 |1456 | |Finlanda |1753 |1752 |1759 |1336 |1355 |1381 |1401 |1437 |1442 | |Franța |1221 |1254 |1280 |1305 |1327 |1341 |1349 |1375 |1387 | |Germania |1310 |1332 |1352 |1381 |1408 |1412 |1424 |1433 |1425 | |Grecia |1186 |1172 |1223 |1262 |1277 |1287 |1304 |1314 |1311 | |Ungaria | | | | |1182 |1203 |1237 |1264 |1288 | |Irlanda |1133 |1248 |1276 |1265 |1314 |1341 |1372 |1441 |1440 | |Italia |1586 |1604 |1632 |1649 |1259 |1277 |1294 |1287 |1285 | |Letonia | | | | |1452 |1445 |1468 |1502 |1498 | |Lituania | | | | |1433 |1448 |1483 |1481 |1467 | |Luxemburg |1826 |1834 |1851 |1442 |1471 |1487 |1504 |1498 |1490 | |Malta | | | | | | | | |1317 | |Țările de Jos |1221 |1260 |1264 |1301 |1314 |1337 |1332 |1350 |1323 | |Polonia | | | | |1181 |1242 |1271 |1304 |1260 | |Portugalia | | |1229 |1254 |1295 |1329 |1352 |1365 |1352 | |România | | | | | | | |1268 |1286 | |Slovacia | | | | | |1174 | | | | |Slovenia | | | | |1246 |1305 |1316 |1340 |1350 | |Spania |1137 |1266 |1725 |1317 |1335 |1374 |1395 |1416 |1400 | |Suedia |1423 |1448 |1454 |1472 |1467 |1470 |1488 |1503 |1488 | |Regatul Unit | |1347 |1356 |1392 |1387 |1374 |1390 |1394 |1380 | |

2.4. Date de monitorizare pe asociație de constructori

Din rațiuni de continuitate cu rapoartele anterioare, în această secțiune sunt prezentate date pentru fiecare asociație de constructori de automobile. În anul 2008, emisiile de CO2 ale autoturismelor noi au scăzut pentru fiecare asociație. În comparație cu 2007, emisiile ACEA au scăzut în medie cu 4,7 grame, cele ale JAMA cu 5,8 grame, iar cele ale KAMA cu 10,5 grame.

Tabelul 9: Emisii medii de CO2 ale autoturismelor noi pe asociație de constructori

gCO 2 /km | 2000 |2001 |2002 |2003 |2004 |2005 |2006 |2007 |2008 | |ACEA |170,4 |168,2 |165,6 |163,7 |161,8 |161,1 |160,8 |158,1 |153,3 | |JAMA |180,9 |177,9 |174,9 |173,3 |170,9 |167,4 |162,5 |160,5 |154,8 | |KAMA |185,5 |186,8 |184,7 |180,0 |168,7 |167,8 |165,4 |161,3 |150,8 | |În timp ce masa medie a autoturismelor noi produse de ACEA în 2008 a rămas la același nivel ca în 2007, cea a autoturismelor noi produse de JAMA și KAMA a scăzut cu 20 kg, respectiv cu 52 kg .

Tabelul 10: Masa medie a autoturismelor noi pe asociație de constructori

kg | 2000 |2001 |2002 |2003 |2004 |2005 |2006 |2007 |2008 | |ACEA |1351 |1369 |1418 |1406 |1355 |1365 |1379 |1386 |1385 | |JAMA |1308 |1379 |1375 |1380 |1310 |1309 |1322 |1335 |1315 | |KAMA |1295 |1366 |1447 |1454 |1298 |1340 |1381 |1371 |1319 | |

Efectul crizei financiare și al încetinirii actuale a activității economice se reflectă în numărul mai scăzut de înmatriculări de autoturisme noi pentru fiecare asociație în 2008. În comparație cu 2007, se observă o reducere cu 8%. Numărul de înmatriculări de autoturisme noi corespunde în linii mari numărului de înmatriculări din urmă cu 4-5 ani.

Tabelul 11: Înmatriculări de autoturisme noi pe asociație de constructori (în mii)

'000 | 2000 |2001 |2002 |2003 |2004 |2005 |2006 |2007 |2008 | |ACEA |10 864 |11 088 |11 602 |11 481 |12 163 |12 024 |12 114 |12 401 |11 509 | |JAMA |1 542 |1 301 |1 502 |1 704 |2 002 |2 058 |2 156 |2 234 |2 001 | |KAMA |415 |322 |325 |427 |630 |737 |714 |757 |665 | |Altele[6] |17 |50 |71 |70 |58 |39 |26 |27 |24 | |Total[7] |12 838 |12 761 |13 500 |13 682 |14 853 |14 858 |15 010 |15 419 |14 199 | |

[1] Decizia nr. 1753/2000/CE a Parlamentul European și a Consiliului de stabilire a unui program de supraveghere a mediei emisiilor specifice de CO2 produse de autoturismele noi, JO L 202, 10.8.2000.

[2] Regulamentul (CE) nr. 443/2009 al Parlamentul European și al Consiliului din 23 aprilie 2009 de stabilire a standardelor de performanță privind pentru autoturismele noi, JO L 140, 5.6.2009.

[3] Mai multe informații referitoare la factorul de corecție de 0,7% pot fi găsite în documentele COM(2002) 693 final și COM(2004) 78 final.

[4] UE15 include Austria, Belgia, Danemarca, Finlanda, Franța, Grecia, Germania, Irlanda, Italia, Luxemburg, Țările de Jos, Portugalia, Spania, Suedia și Regatul Unit. UE10 include Cipru, Republica Cehă, Estonia, Ungaria, Letonia, Lituania, Malta, Polonia, Slovenia și Republica Slovacă. UE25 include UE15 și UE10. UE27 include UE25, România și Bulgaria. Totuși, din cauza lipsei de date, Bulgaria nu este inclusă în UE27 pentru niciun an, iar România nu este inclusă pentru 2005 și 2006.

[5] Date excluse din cauza lipsei de fiabilitate a cifrelor raportate de statele membre.

[6] Include autoturismele noi neidentificate (vehicule pentru care statele membre nu au raportat corect informațiile cerute).

[7] Numărul total de înmatriculări de autoturisme noi conform datelor raportate de statele membre ale UE.